ภาวะช่องคลอดอักเสบจากเชื้อแบคทีเรียคืออะไร
1. เกิดขึ้นเมื่อเต้านมมีการติดเชื้อ คนไข้จะมีอาการเจ็บบวมบริเวณเต้านม ผิวหนังเต้านมบวมแดง มีไข้ และอาจมีอาการหนาวสั่นได้ 
2. จากการติดเชื้อแบคทีเรีย ไวรัส โปรโตซัว หรือเชื้อรา
3. เป็นลักษณะอาการที่ร่างกายมีอาการเจ็บบวมที่เอ็นกล้ามเนื้อ อาจจะเกิดจากการเคลื่อนไหวอย่างฉับพลันผิดจังหวะ 
4. เป็นการอักเสบของช่องคลอดสตรีที่เกิดจากการมีเชื้อแบคทีเรีย ชนิดที่ไม่ใช้ออกซิเจนในการดำรงชีวิต มากกว่าปกติ
ข้อที่ถูกต้องได้แก่ 4.  เพราะว่า ภาวะช่องคลอดอักเสบจากเชื้อแบคทีเรีย Bacterial vaginosis ย่อว่า BV เป็นการอักเสบของช่องคลอดสตรีที่เกิดจากการมีเชื้อแบคทีเรีย ชนิดที่ไม่ใช้ออกซิเจนในการดำรงชีวิต มากกว่าปกติ ภาวะอักเสบที่ช่องคลอดจากแบคทีเรียนี้ พบมากที่สุดที่เป็นสาเหตุทำให้ตกขาวผิดปกติในสตรีวัยเจริญพันธุ์ ในสภาวะปกติ ช่องคลอดสตรีจะมีเชื้อแบคทีเรีย เชื้อรา อยู่ระดับหนึ่ง เพื่อรักษาสมดุลของช่องคลอด และไม่ทำให้เกิดโรค แบคทีเรียที่มีประโยชน์ คือ แบคทีเรีย Lacto bacilli ในช่องคลอดสตรีวัยเจริญพันธุ์ปกติจะมีแบคทีเรียชนิดนี้เป็นจำนวนมาก ประกอบด้วยในวัยนี้จะมีฮอร์โมนเอสโตรเจนสูง จึงทำให้ผนังช่องคลอดหนา แบคทีเรียเหล่านี้จะทำหน้าที่สร้างสาร Hydrogen peroxide สารชนิดที่มีคุณสมบัติฆ่าเชื้อโรคได้ และมีความเป็นกรดอ่อนๆ มีผลให้สภาพช่องคลอดเป็นกรด ชึ่งป้องกันไม่ให้เกิดการติดเชื้อในช่องคลอดได้ง่าย แต่หากมีเหตุการณ์ที่มาทำให้ความเป็นกรดในช่องคลอดลดลง จะทำให้เชื้อแบคทีเรียบางสายพันธุ์แบ่งตัวมากผิด ปกติในช่องคลอด คือ กลุ่ม Gardnerella vaginalis ซึ่งพบมากที่สุด
นรีเวชวิทยา (นรีเวชวิทยา) - Gynecology